ขยี้ตาแป๊บ! “นกแอร์” ติดสายการบินตรงเวลาที่สุดในโลก
ขยี้ตาแป๊บ! "นกแอร์" เข้าชิงสายการบินตรงเวลาที่สุดในโลก โดยจะประกาศผลในเดือนมกราคม 2560
16 ธ.ค. 2559

ผู้สื่อข่าวรายงานว่า วานนี้ (15 ธ.ค.) เว็บไซต์ FlightStats ซึ่งเป็นเว็บไซต์และแอปพลิเคชันให้ข้อมูลเรื่องสายการบินทั่วโลก ได้ประกาศรายชื่อสายการบินทุกระดับที่เข้าชิงรางวัลตรงต่อเวลาที่สุด โดยบริษัท สายการบินนกแอร์ จำกัด (มหาชน) หรือ NOK ก็มีชื่อเข้าชิงด้วยเช่นกัน
สำหรับวิธีคัดเลือกนั้น FlightStats จะเก็บรวบรวมข้อมูลเที่ยวบินแบบตามเวลาจริงมากกว่า 90% ของตารางเที่ยวบินของผู้โดยสารจาก 250 สายการบินทั่วโลก และเก็บข้อมูลในฐานข้อมูลเที่ยวบินในอดีต และในหลายภูมิภาค ซึ่ง FlightStats ติดตามมากกว่า 98% ของตารางเที่ยวบินที่สายการบินทำออกมาเป็นข้อมูลให้สำหรับคนทั่วไปเช็กตารางเวลา รวมถึงข้อมูลของแต่ละสายการบินที่ส่งผ่านระบบจัดซื้อตั๋วทั่วโลก หรือ GDSs, จากเจ้าหน้าที่การบินพลเรือน, ข้อมูลตำแหน่งที่ส่งเข้าและจากบุคคลอื่นๆ ที่รวบรวมข้อมูลตารางเที่ยวบินจากกว่า 800 สายการบินทั่วโลกที่ให้บริการโดย innovata ซึ่งเป็นส่วนหนึ่งของ Flightglobal
อย่างไรก็ดี ในเดือนมกราคม 2560 จะมีการประกาศผลว่าสายการบินใดจะได้รางวัลเรื่องการตรงต่อเวลาที่สุดไปครอง
 